Tekjuskattur lækkar verulega með nýsamþykktum lögum Alþingis um tekjuskatt og staðgreiðslu opinberra gjalda . Lækkunin verður í tveimur áföngum , 1. janúar 2020 og 1. janúar 2021 . Ábatinn skilar sér til allra tekjutíunda og mest til þeirra tekjulægstu , en tekjuskattur þess hóps lækkar um rúmlega 120 þúsund krónur á ári . Þegar lækkunin er að fullu komin fram munu ráðstöfunartekjur heimilanna aukast um 21 ma.kr. á ári . Er þetta mikilvægur liður í því að styðja við heimilin þegar hægir á í atvinnulífinu og er lækkun tekjuskatts einn grundvöllur lífskjarasamninganna , sem gerðir voru fyrr á árinu . Strax á næsta ári munu skattgreiðslur fólks við fyrstu þrepamörkin munu lækka um 42 þúsund krónur . Þá hefur verið tekið tillit til lækkunar persónuafsláttar sem beitt er í samspili við upptöku nýs lægsta þreps , til að beina þunga lækkunarinnar til þeirra sem eru um eða undir meðaltekjum . Auk lækkunar tekjuskatts kemur til framkvæmdar seinni hluti 0,5 prósentustiga lækkunar tryggingagjalds , en gjaldið var lækkað um 0,25 prósentustig í upphafi árs 2019 . Tryggingagjaldsprósentan með markaðsgjaldinu og gjaldi í ábyrgðarsjóð launa hefur farið úr 7,59% 2014 í 6,60% 2019 og verður 2020 6,35% sem styður við atvinnusköpun og rekstrargrundvöll fyrirtækja . Hæst var prósentan 8,65% árin 2010 og 2011 . Dæmi úr reiknivélinni : Tekjur 280.000 á mánuði – tekjuskattur lækkar um 69.792 á ári . Viðkomandi greiðir eftir breytinguna engan tekjuskatt til ríkisins því persónuafsláttur verður hærri en álagður tekjuskattur . Öll hans staðgreiðsla fer til sveitarfélagsins . Skattbyrðin fer úr 14,5% í 12,4% . Tekjur 370.000 á mánuði – tekjuskattur lækkar um 124.620 á ári . Skattbyrðin lækkar úr 20,5% í 19,5% . Tekjur 835.000 á mánuði – tekjuskattur lækkar um 72.000 kr.á ári .